OzLabs/hebrew-wiki-articles huggingface dataset:
קבר בת פרעה

אחת משלוש תמונות של הקבר שיצר הצלם אוגוסט זלצמן מ-1856
קבר בת פרעה בשנת 1881
מפת הקברים העיקריים בבית הקברות בהר הזיתים
קבר בת פרעה הוא המפורסם שבקברי בית ראשון הפזורים בכפר השילוח, ומן היחידים שבהם שאינו מערת קבורה, אלא נחצב כמבנה מונוליתי.

"קבר בת פרעה" הוא שם מודרני שניתן לו, בהשראת המוטיבים המצריים באדריכלותו, ועל שם אחת מנשות שלמה.

הקבר המרובע אינו בנוי, אלא הוא מונולית החצוב בסלע, מידותיו הן כ-5.5x6 מטרים וגובהו מעט פחות מ-4 מטרים. מעל המונומנט התנוסס בעבר גג בצורת פירמידה שהוסר מאוחר יותר, מעל כרכוב מצרי הקיים עדיין. שרידי הפירמידה התגלו על ידי נחמן אביגד, שגם תיארך את המונומנט לתקופת בית ראשון.

מעל לפתח שבחזית הייתה בעבר כתובת, אולם זו נהרסה בעת שנזירים שחיו בקבר בימי הביניים הרחיבו את הפתח, נותרו ממנה רק שתי אותיות שניתנות לקריאה בקושי רב: ב (או ר) ו-ד (או ר)

בפנים המצבה מבואה וחדר פנימי בעל סיתות חלק במיוחד ותקרה גמלונית, שני מוטיבים שאינם שכיחים בקברים ירושלמיים אחרים, ואצטבה להנחת המת.

בתקופות מאוחרות שימש האזור הסובב כמחצבה, והפירמידה שעל ראש הקבר הוסרה.

==חקר הקבר==
הקבר לא זכה להתייחסות מידי עולי הרגל במהלך הדורות, תיאור של המצב ניתן על ידי פליסיאן דה סוסי:

למעשה, צדק דה סוסי רק למחצה - הקבר אכן לא התגלה במשך מאות בשנים, אבל הוא מופיע בתיאורי הנוסעים החל משנת 1804, עת כלל אותו לואיג'י מאייר בין ציוריו של ארץ הקודש, אך עם זאת, דה סוסי הוא הראשון שהתייחס לקבר מבחינה מדעית.

הקבר נחקר ביתר יסודיות בידי מספר חוקרים, בראשם, נחמן אביגד, שאף כלל אותו בתוך עבודת הדוקטורט שלו על אודות מצבות נחל קדרון, דוד אוסישקין שכלל את הקבר בתוך סקר מערות הקבורה בכפר השילוח, ולאחרונה, גבריאל ברקאי, שהיה חלק מצוות הסקר של אוסישקין, וחזר לבחון את הקבר בדקדקנות.

===תיארוך הקבר===
שאלת תיארוך הקבר העסיקה את כל החוקרים, והייתה קשה במיוחד בעיקר חוסר הנתונים עליהם ניתן לבסס מסקנות כלשהן. פנים הקבר רוקן מאות שנים בטרם הגיע אליו החוקר הראשון, ולכן לא ניתן להסיק מסקנות מגופת המת עצמו, או ממנחות הקבורה שאולי נטמנו עמו. משכך, נותרו לחוקרים רק האפשרויות לניתוח סגנון המבנה וסגנון הכתובת - שני אלמנטים שניזוקו קשות בידי הדורות המאוחרים. מרבית החוקרים, שבידיהם מידע כה מועט, התקשו להסכים על תקופה מסוימת, וההצעות השונות שניתנו לזמנו של הקבר נעות בין תקופתם של היבוסים או תחילת תקופת בית ראשון, בראשית האלף הראשון לפנה"ס, לבין המאה ה-1 לספירה, בשלהי תקופת בית שני.

דה סוסי, שהיה הראשון שעסק בשאלה זו הציע שתי אפשרויות - האחת, שהמבנה אכן היה קבר, אך לא ייתכן כי יהודי ירושלים קברו את מתיהם כה קרוב לעיר ולמה שדה סוסי זיהה כ"גן המלך", ולכן הקבר, יחד עם שאר הנקרופוליס הסמוך לו, חייב להיות מימי היבוסים. רעיון אחר, שדה סוסי צידד בו יותר, הוא שהמבנה אינו קבר כלל, אלא מקדש מצרי זעיר, שהקימה בת פרעה, אשת שלמה המלך, שעל פי המסופר בספר מלכים, התיר לנשותיו לבנות במות לאלוהיהן.

דה סוסי היה הראשון שקשר בין המצבה לבין בת פרעה. רעיון זה שהשתלב עם שמות עממיים לשאר מצבות נחל קדרון שאף הם נקשרו לפרעונים משתקף בשם המקובל למצבה כיום.

==לקריאה נוספת==

* דוד אוסישקין, כפר־השילוח, יד יצחק בן-צבי והחברה לחקירת ארץ-ישראל ועתיקותיה, ירושלים, 1986, עמ' 47-63
* נחמן אביגד, "הארכאולוגיה בירושלים בימי הבית הראשון", בתוך: מיכאל אבי יונה (עורך) ספר ירושלים, מוסד ביאליק ודביר, 1956, עמ' 18-36

==הערות שוליים==

קטגוריה:בית הקברות היהודי בהר הזיתים
קטגוריה:מונוליתים
כימיה סופרא מולקולרית

כימיה סופרא מולקולרית היא תחום בכימיה שמתמקד בקשרים הפועלים באינטראקציות בין-מולקולריות. כימיה סופרא מולקולרית משתמשת בקשרים חלשים, כגון: קשרי מימן, כוחות הידרופוביים, קשרים מתכתיים (בגביש), קשרי ואן דר ואלס או השפעות אלקטרוסטטיות במערכת מרובת קומפלקסים מולקולריים. לעומתה, סינתזה אורגנית מסורתית עוסקת ביצירת ופתיחת קשרים תוך-מולקולריים, חזקים בהרבה - קשרים קוולנטיים כדי ליצור מולקולה מבוקשת.

==קישורים חיצוניים==

*
אלטון אליס

אלטון אליס (אנגלית: Alton Ellis; 1 בספטמבר 1938 – 10 באוקטובר 2008) היה זמר רגאיי ג'מייקאני. אליס ידוע בתור ממציא זרם הרוקסטדי ברגאיי ומכונה בהתאם "סנדק הרוקסטדי". אליס החל את קריירת הזמרה שלו בסגנון הסקא תחת חברת ההקלטות "Studio One", והגיע לשיא הפופולריות שלו בסוף שנות ה-60.

== חייו ==
אליס נולד בטרנצ'טאון, אחת משכונות העוני של קינגסטון, בירת ג'מייקה. הוא החל לנגן על פסנתר בגיל צעיר. עוד בהיותו נער חבר לאדי פרקינס והוציא עמו את הלהיט "Muriel". אליס החל את קריירת הסולו שלו אחרי שפרקינס היגר לארצות הברית בשנת 1965. הוא עבר לחברת ההקלטות "Treasure Isle" וחבר אל הטריו "The Flames".

להיטו הראשון, "Get Ready Rock Steady", הוא כנראה אחד משירי הרוקסטדי הראשונים. כיוון שהבסיסט המיועד לא הגיע להקלטות, הוקלט השיר כאשר הקלידן, ג'קי מיטו, מנגן על גיטרת הבס. מיטו לא הצליח לנגן בקצב הסקא ולכן הקצב הואט וכך, למעשה, נוצר שיר הרוקסטדי הראשון.

להיטו הגדול ביותר של אליס הוא כנראה "Girl I've Got a Date" משנת 1966.

בשנת 2006 אליס נכנס אל היכל התהילה של ארגון הרגאיי העולמי.

ב-10 באוקטובר 2008, אחרי שנה קשה בה נאבק במחלת הסרטן, נפטר אליס בלונדון.

==אלבומים==
* I'm Still In Love With You
* Cry Tough
* Sunday Coming
* Arise Black Man 1968–1978
* Be True To Yourself: Anthology 1965–1973
* My time is The right Time
* Many Moods Of Alton Ellis
* Soul Groover
* Alton & Hortense Ellis
* Still In Love

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:זמרים ג'מייקנים
קטגוריה:זמרי רגאיי
קטגוריה:ג'מייקנים שנולדו ב-1938
קטגוריה:נפטרים ב-2008
שלום, תפילת הדרך

"שלום, תפילת הדרך" הוא סרטו הראשון באורך מלא של הבמאי יקי יושע. הסרט עוסק בלבטים ומצוקות הנעורים בישראל של לפני מלחמת יום כיפור. 

הסרט נחשב לסרט הפוליטי הישראלי הראשון ולאחר המלחמה אף הוגדר על ידי הביקורות כ"נבואי". 
ב"מעריב" הוגדר כ"סרט ההיפים הראשון ואולי גם האחרון שנעשה בארץ."

== תקציר העלילה ==
שלום, צעיר תל אביבי, הוא בן למשפחה בורגנית. הוריו רוצים שילך לאוניברסיטה, אך לשלום אין ראש ללימודים. אבא של שלום אינו משוכנע שבנו האהוב עושה את הטוב ביותר שיכול לעשות בחייו, כשאינו עושה שום דבר.
לשלום יש מכונית "סטיישן" מרופטת, יש לו שתי נשים להסעה ולאהבה, ו"זה בסדר", כפי שמסבירה אחת מהן, אמא לילדה קטנה, פטפטנית ומתוקה. שלום מסתובב בדרכים, מחפש 
את עצמו, צעיר ישראלי בעקבות גורלו. הוא מזדמן, בין השאר, לחבורה של אמנים, שמתווכחים על עתידה החברתי-פוליטי של ישראל. מלחמה ושלום, התנחלויות ושטחים, עשירים ועניים. 
על דבר אחד אין ויכוח, העתיד לא נראה ורוד. שלום מחליט לעזוב את הארץ ולנסוע לאמריקה, אך לבסוף נשאר.

==קישורים חיצוניים==

* [https://jfc.org.il/movie/45241-2/ הסרט המלא לצפייה בתשלום] [https://jfc.org.il/movie/45241-2/ באתר ארכיון ישראלי לסרטים - סינמטק ירושלים]

קטגוריה:סרטי 1973
קטגוריה:סרטי דרמה ישראליים
קטגוריה:סרטי יקי יושע
קטגוריה:סרטים ישראליים משנת 1973
כביש ללא מוצא (סרט)

כביש ללא מוצא הוא סרטו של יקי יושע, אשר נכתב בהשראת סיפור אמיתי שזעזע את ישראל, על זונה שהשתתפה בסרט תיעודי על חייה תוך תקווה לשקמם מבין ההריסות.

ברוס ספרינגסטין תרם שלושה שירים לפסקול הסרט, שהולחן ברובו על ידי יצחק קלפטר.

הסרט צולם בתל אביב, ונראים בו נמל תל אביב וגשר ווקופ, גשר שלוש, ובית המעצר אבו כביר.

"כביש ללא מוצא" ייצג את ישראל בפסטיבל הקולנוע בקאן. הסרט הוקרן גם בפסטיבל הסרטים הבינלאומי בשיקגו.

== פרטי העלילה ==
אליס, זונה היושבת במעצר מקבלת הזדמנות לחיים חדשים כאשר צוות טלוויזיה מחליט לעשות סרט תיעודי על הזנות בתל אביב. אליס, היא עליזה, נערה בת 17 מעיירת פיתוח, נחשפת לעולם חדש ומופלא והעולם הזה, כמובן, קוסם לה מאוד.

אליס מוזמנת לשהות בביתם המשותף של יורם, במאי הסרט, ושל מירי המפיקה עד תום הצילומים. שיתוף הפעולה של אליס עולה על כל הציפיות, והיא שוטחת בפני המצלמה את סיפור חייה העגמומי. כאשר מירי, המפיקה, מבחינה כי אליס ויורם מתקרבים זה לזה מאוד, היא מאיצה את הצילומים ומסיימת את ההפקה במהירות האפשרית.

אליס לא רוצה לחזור אל עולם הזנות אך העולם "המהוגן" נעול בפניה. אליס מוצאת את עצמה מהלכת בכביש ללא מוצא. לבסוף מתאבדת אליס, שעות לפני מועד הקרנת הסרט בטלוויזיה.

== שחקנים ודמויות ==
{| class="wikitable"
|-
!שם השחקן/ית
!שם הדמות
|-
| ענת עצמון || אליס
|-
| יהורם גאון || יורם
|-
| גילה אלמגור || מירי
|-
| תיקי דיין || ברוריה
|-
| חנה מרון || מתוקה
|-
| מוסקו אלקלעי ||אמיל
|-
| חנה אזולאי-הספרי || אילנה
|-
| אורי גבריאל || צדוק
|-
| אייל גפן || איש צוות
|-
| יקי יושע || איש צוות
|-
| אריה אליאס || אבא של אליס
|-
| גבי עמרני || הסמל אברם
|-
| מוטי שירין ||שמשון
|-
| ג'טה לוקה || אמא של אליס
|}

==קישורים חיצוניים==

* [https://jfc.org.il/movie/46704-2/ הסרט המלא לצפייה בתשלום] ב[https://jfc.org.il/ אתר ארכיון ישראלי לסרטים - סינמטק ירושלים]

קטגוריה:סרטי דרמה ישראליים
קטגוריה:זנות בקולנוע
קטגוריה:יהורם גאון
קטגוריה:זנות בישראל בתרבות
קטגוריה:סרטים ישראליים משנת 1982
קטגוריה:תל אביב-יפו בקולנוע
קטגוריה:סרטי יקי יושע
קטגוריה:סרטי יהורם גאון
מנפרד מן

מנפרד מן (באנגלית: Manfred Mann) היא להקת רוק בריטית שהוקמה בלונדון בתחילת שנות ה-60 של המאה ה-20.

== היסטוריה ==
הלהקה הוקמה בשנת 1962 על ידי מנפרד לובוביץ', שנודע בכינויו מנפרד מן, מוזיקאי ממוצא אנגלי ודרום אפריקאי, ועל ידי המתופף והקלידן מייק הג. אליהם הצטרפו הגיטריסט, הסקסופוניסט והחלילן מייק ויקרס; הבסיסט דייב ריצ'מונד; ופול ג'ונס, הסולן ונגן המפוחית.

בשנת 1963 חתמה הלהקה על חוזה הקלטה בחברת HMV. שני השירים הראשונים שהקליטה הלהקה לא זכו להצלחה. מעט לאחר מכן עזב ריצ'מונד את הלהקה ובמקומו הצטרף טום מגיניס. 

שירם השלישי 5-4-3-2-1, שנכתב בהזמנה לתוכנית הטלוויזיה Ready Steady Go, הגיע למקום החמישי במצעד הבריטי. להיטה הגדול ביותר של הלהקה היה Do Wah Diddy Diddy, גרסת כיסוי לשירה של להקת האקסייטרס שכבש את פסגת המצעדים משני צידי האוקיינוס האטלנטי. גרסת הכיסוי שהקליטו ללהיט Sha La La של השירלס הגיע למקום השלישי במצעד. ביצועם לשיר If You Gotta Go, Go Now של בוב דילן הגיע למקום השני ואחריו שירם Pretty Flamingo הגיע לראש המצעד.

בשנת 1966 עזב פול ג'ונס את הלהקה לטובת קריירת סולו שהניבה שני להיטים מצליחים והחליף אותו מייק ד'אבו. 

הלהקה עברה להקליט בחברת Fontana. השיר הראשון שהקליטה הלהקה בחברה החדשה היה Just Like a Woman של בוב דילן, אבל הצלחותיהם הגדולות היו עם השיר Semi-Detached, Suburban Mr. James שהגיע למקום השני ועם השיר The Mighty Quinn, גם הוא של בוב דילן, שהגיע לראש המצעד הבריטי. להיטה המצליח האחרון, שלאחריו התפרקה הלהקה בשנת 1969, היה Ragamuffin Man. 

טום מגיניס הקים את להקת מגיניס פלינט ומייק ד'אבו, שפתח בקריירת סולו, השתתף במחזמר ישו כוכב עליון של טים רייס ואנדרו לויד ובר. מנפרד מן ומייק הג הקימו את מנפרד מן הפרק השלישי ובהמשך הקימו את להקת האדמה של מנפרד מן שהצליחה במיוחד בביצועים לשיריו של ברוס ספרינגסטין.

==להיטי הלהקה==
<div style="direction: ltr;">
*5-4-3-2-1 #5UK 02/64
*Hubble bubble toil and trouble #11UK 05/64
*Do wah diddy diddy #1UK #1US 08/64
*Sha la la #3UK #12US 11/64
*Come tomorrow #4UK #50US 02/65
*Oh no not my baby #11UK 05/65
*If you gotta go, go now #2UK 10/65
*Pretty flamingo #1UK #29US 05/66
*You gave me somebody to love / Poison ivy #36UK 07/66
*Just like a woman #10UK 09/66
*Semi-detached suburban Mr. James #2UK 11/66
*Ha! ha! Said the clown #4UK 04/67
*Sweet pea (instrumental) #36UK 06/67
*So long dad 09/67
*The mighty Quinn #1UK #10US 02/68
*My name is Jack #8UK 07/68
*Fox on the run #5UK 02/69
*Ragamuffin man #8UK 05/69
</div>

==תקליטי EP של הלהקה==
<div style="direction: ltr;">
*Manfred Mann’s cock-a-hoop with 5-4-3-2-1 1964
*Groovin’ with Manfred Mann #3UK 1965
*The one in the middle / With God on our side #1UK 1965
*No living without loving #1UK 1965
*Machines #1UK 1966
*Instrumental asylum #3UK 1966
*As was #4UK 1966
*Instrumental Assassination 1966
</div>

==אלבומי הלהקה==
<div style="direction: ltr;">
*The five faces of Manfred Mann #3UK #141US 10/64
*Mann made #7UK 11/65
*As is #22UK 11/66
*Up the junction – Original soundtrack recording 1968
*Mighty Garvey (The mighty Quinn) #176US 06/68
</div>

==קישורים חיצוניים==

* 

קטגוריה:להקות רוק בריטיות
קטגוריה:להקות שהוקמו בשנת 1962
הלכה ברורה (ספר)

הלכה ברורה הוא חיבור הלכתי מעשי נפוץ הכולל 26 כרכים על סדר השולחן ערוך מאת הרב דוד יוסף. סדרת הספרים מקיפה את רוב חלק אורח חיים שבשולחן ערוך, תכניו של הספר נערכו על ידי המחבר יחד עם הגהה ומעט תיקונים של צוות כולל אברכים שבראשו הוא עומד. הספר מיועד לספרדים ואשכנזים כאחד. על כל סעיף בשולחן ערוך, מובאות ההלכות הקשורות לסעיף, ובנוסף לכך מובאים טעמי ההלכה ומקורות ההלכה.

==כרכי הספר==
עד כה (תשפ"ד) יצאו 26 כרכים. הכרכים הראשונים (עד הכרך השביעי), המבארים את הלכות השכמת הבוקר ותפילת שחרית וכל הקשור בתפילה (תפילין, ק"ש וכו'), הגיעו בסימני השולחן ערוך לסימן קכ"ז ודברו על ענייני תפילה וברכות. כרך ח' הוא הכרך הראשון שמתעסק בהלכות ברכות, בשנת תשע"ב יצא לאור הכרך הי"ג שהתחיל לעסוק בהלכות שבת.
בשנת תשע"ד יצאו שני כרכים חדשים העוסקים בדיני "אמירה לנוכרי בשבת", וכן בדין "הנאה ממלאכת נכרי בשבת" (בשולחן ערוך סימנים: רנ"ב, רע"ו, ש"ז, שכ"ה ועוד). בשנת תשע"ה יצא כרך נוסף על סימן שי"ח (הלכות שבת - אפיה ובישול). בשנת תשע"ז יצא כרך ארבעה עשר (הלכות שבת ח"ב, סימנים רנג-רנט). בשנת תשע"ח כרך חלק ט"ו (הלכות שבת ח"ג, סימנים רס-רסו). בשנת תשע"ט יצא כרך ט"ז (הלכות שבת ח"ד, סימנים רסז - רעד). בשנת תש"פ יצא כרך י"ז (הלכות שבת ח"ה, סימנים ערה - רפו). בשנת תשפ"א יצא כרך י"ח (הלכות שבת ח"ו, סימנים רפז - ש). בשנת תשפ"ב יצא כרך י"ט (הלכות שבת ח"ז, סימנים שא - שב). שנת תשפ"ד יצא כרך כ' (הלכות שבת ח"ח, סימנים שג - שז). ועוד יצאו שני כרכים קיצור לשולחן ערוך.

ספר נוסף שניתן להכליל בסדרת הספרים הוא "כי בא השמש", אשר עוסק בענייני בין השמשות ותוספת שבת. יצא לאור בשנת תשע"ז, לקראת יום השנה השלישי לפטירת אביו. מהדורה שנייה של הספר נדפסה במדור "אוצרות יוסף" בכרך י"ד.

==מבנה הספר==
הספר נכתב על בסיס שיעור שנותן הרב דוד יוסף כל יום ראשון.

הספר כולל שלושה חלקים, בדומה לספר משנה ברורה:
* הלכה ברורה - ההלכות הקשורות לאותו סעיף לפי השולחן ערוך.
* בירור הלכה - ובו בירורי הלכה ומשא ומתן הלכה והערות והארות בעניינים הצריכים עיון ובירור.
* שער הציון - ובו ציוני מקורות בהלכה מדברי רבותינו חכמי התלמוד ועד רבותינו הפוסקים ראשונים ואחרונים.
ובנוסף הספר מכיל נספח בשם "שו"ת אוצרות יוסף" ובו שאלות ותשובות בהלכה בעניינים אקטואליים.

כמו כן, יצאו לאור 2 חלקים של קיצור שולחן ערוך הלכה ברורה (סימנים: א-קכ"ז, קכ"ח-רל"ט).

קטגוריה:ספרי הלכה
The Move

The Move הייתה להקת רוק בריטית מהעיר ברמינגהאם שהחלה דרכה בשלהי שנות ה-60.
== היסטוריה ==
הלהקה הוקמה בדצמבר 1965 על ידי רוי ווד וההרכב הראשון שלה כלל גם את בוו בוואן, טרבור ברטון, אייס קפורד והסולן קארל וויין. האמרגן טוני סקונדה הביא אותם ללונדון שם הם החליפו את להקת המי כלהקה הקבועה במועדון המארקי. המפיק דני קורדל החתים אותם והשיג להם חוזה הקלטה בחברת Decca. הלהיט הראשון שלהם היה "Night of fear" שהגיע למקום השני במצעד הבריטי. הלהיט השני "I can hear the grass grow" היה פסיכדלי והגיע למקום החמישי. להיטם השלישי "Flowers in the rain" עורר שערורייה לאחר שצורפה לו גלויה בה נראה ראש הממשלה הרולד וילסון עירום באמבט שלו. בעקבות תביעה שהוגשה נגד הלהקה, נתרמו כל התמלוגים של הלהיט לצדקה. להיט זה היה גם הראשון שהושמע בתחנת BBC Radio One שנפתחה ב-30 בספטמבר 1967. השערוריות סביב הלהקה לא פסקו, והלהיט הבא "Cherry blossom clinic" בוטל מחשש שהתמליל שלו יסבך את הלהקה ובמקומו הוצא "Fire brigade" שהגיע למקום השלישי. לאחר להיט שנכשל ולא נכנס למצעד, זכתה הלהקה להצלחה הגדולה ביותר שלה עם הלהיט "Blackberry way" שהגיע לראש המצעד. טרבור ברטון שביקש להקליט מוזיקה יותר ניסיונית, פרש ובמקומו צורף ריק פרייס. בסתיו של שנת 1969 ערכה הלהקה סיבוב הופעות בארצות הברית שכשל, כך שלא זכתה לאף להיט באמריקה. בינואר 1970 פרש הסולן קארל וויין מהלהקה ובמקומו צורף ללהקה ג'ף לין לאחר שסיכם מראש עם רוי ווד על שינוי סגנון הלהקה. ב-1971 חתמה הלהקה על חוזה עם חברת Harvest של EMI. הלהיט האחרון של הלהקה "California man" הגיע לעשרת הגדולים אך לאחר מכן התפתחה הלהקה ל-Electric Light Orchestra. ג'ף לין השתלט על הלהקה שלאחר ניסויים מוזיקליים, הפכה להיות פופולרית מאוד בשנות ה-70. באוגוסט 1972 פרש ממנה רוי ווד והקים את להקת Wizzard שזכתה ל-6 להיטים במצעד הבריטי, כששניים מהם See my baby jive ו-Angel fingers הגיעו לפסגה.

== להיטי הלהקה ==
<div style="direction: ltr;">
* Night of fear #2UK 01/67
* I can hear the grass grow #5UK 05/67
* Flowers in the rain #2UK 10/67
* Fire brigade #3UK 03/68
* Wild tiger woman 07/68
* Blackberry way #1UK 02/69
* Curly #12UK 08/69
* Brontosaurus #7UK 05/70
* When Alice comes back to the farm 10/70
* Tonight #11UK 07/71
* Chinatown #23UK 11/71
* California man #7UK 05/72 / Do ya #93US 11/72
</div>

== אלבומי הלהקה ==
<div style="direction: ltr;">
* Move #15UK 04/68
* Shazam 02/70
* Looking on 10/70
* Message to the country 07/71
</div>

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:להקות רוק בריטיות
קטגוריה:להקות רוק פסיכדלי
מרסל גרוסמן

מרסל גרוסמן (Marcel Grossmann; 9 באפריל 1878, בודפשט – 7 בספטמבר 1936, ציריך), מתמטיקאי הונגרי-יהודי וחברו ללימודים של אלברט איינשטיין. היה פרופסור למתמטיקה במכון הטכנולוגי של ציריך (כיום ETH ציריך), והתמחה בגאומטריה תיאורית.

מרסל גרוסמן נולד בבודפשט לז'ול גרוסמן ולקתרינה הנריאטה ליכטנהאן. מוצא משפחת אביו מאלזס. לאביו היה בית חרושת למכונות חקלאיות. כשהיה בן חמש עשרה שבה משפחתו לשווייץ והתיישבה בבזל. הוא למד במכון הטכנולוגי של ציריך לצד איינשטיין ואשתו לעתיד של איינשטיין מילבה מאריץ'. ובשנת 1902 הוא השלים עבודת דוקטורט באוניברסיטה של ציריך (המכון הטכנולוגי עוד לא היה מוסמך אז להעניק תוארי דוקטור).

לגרוסמן חשיבות רבה בפיתוח תורת היחסות הכללית ובייחוד בניסוח המתמטי שלה. היה זה הוא שהדגיש לאיינשטיין את החשיבות של גאומטריה דיפרנציאלית ובפרט גאומטריה רימנית (גאומטריה דיפרנציאלית של יריעה עם מטריקה רימנית או פסאודו-רימנית). לפי ספרו של אברהם פאיס, גרוסמן הוא שלימד את איינשטיין חשבון טנזורים.

נפטר ב-1936 מטרשת נפוצה.

קהילת הפיזיקאים העוסקים בתורת היחסות חוגגת את תרומותיו של גרוסמן לפיזיקה על ידי ארגון "פגישות מרסל גרוסמן" כל 3 שנים.

==מקורות==
<div style="direction: ltr;">
*A. Einstein & M. Grossmann. Entwurf einer verallgemeinerten Relativitätstheorie und einer Theorie der Gravitation. Zeitschrift für Mathematik und Physik, 62:225, 1914.
</div>

==קישורים חיצוניים==

* [http://www.genealogy.ams.org/html/id.phtml?id=44413 הגנאלוגיה המתמטית של גרוסמן]
* [http://www.icra.it/MG/ Marcel "פגישות מרסל גרוסמן"]

קטגוריה:בוגרי אוניברסיטת ציריך
קטגוריה:מתמטיקאים שווייצרים
קטגוריה:מתמטיקאים יהודים הונגרים
קטגוריה:מתמטיקאים יהודים
קטגוריה:מתמטיקאים הונגרים
קטגוריה:סגל המכון הטכנולוגי של ציריך
קטגוריה:מהגרים מהונגריה
קטגוריה:חולי טרשת נפוצה
קטגוריה:הונגרים שנולדו ב-1878
קטגוריה:הונגרים שנפטרו ב-1936
דגל אלסקה

דגל מדינת אלסקה (באנגלית: Flag of Alaska) מציג שמונה כוכבים זהובים על רקע כחול כהה. לדגל כוכב גדול בפינה הימנית עליונה, ושבעה כוכבים קטנים בחלק השמאלי תחתון, המייצגים את שבעת כוכבי הדובה הגדולה. 

הדגל עוצב בשנת 1927 על ידי נער בן 13 בשם בני בנסון מאלסקה לתחרות של בני נוער לעיצוב דגל עבור טריטוריית אלסקה. בהסבר על הדגל צוין שהצבע הכחול מסמל את השמים ואת הצבע של פרח הזכריני, פרח שכיח באלסקה המשמש גם כפרח המסמל אותה. הכוכב בפינה הימנית עליונה הוא כוכב הצפון ונועד לייצג את המדינה העתידית אלסקה כמדינה הצפונית ביותר בארצות הברית. הדובה הגדולה מייצגת עוצמה. הדגל של בנסון נבחר פה אחד והפך לדגל של מדינת אלסקה בעת צירופה לאיחוד של ארצות הברית.

== עיצוב ומקור ==
שלושים ושתיים שנים לפני שאלסקה נהייתה מדינה, מחלקת אלסקה מהארגון הלגיון האמריקני מימנו תחרות אזורית בשביל ילדי אלסקה בין כיתות ז' עד י"ב לעצב את דגל לשטח. בשנת 1927, ועדת התחרות בחרה בעיצובו של יתום בן 14 בני בנסון בשביל לייצג את הדגל העתידי בשביל טריטוריית אלסקה. עד אז, אנשי אלסקה הניפו רק את דגל ארצות הברית מאז רכישת אלסקה בשנת 1867. עיצובו של בנסון נבחר מאשר 700 עיצובים אחרים מתלמידי בית ספר מכל הטריטוריה. כדאי לחגוג את הישגו, בנסון הוענק 1000 דולרים אמריקאים ושעון טבוע.
== קישורים חיצוניים==

* 
*[https://web.archive.org/web/20110521082006/http://www.museums.state.ak.us/EightStars/src/exhibit_catalog.pdf סיפורו של דגל אלסקה], אתר המוזיאון של אלסקה
* 

אלסקה

קטגוריה:אלסקה: סמלים
קטגוריה:קבוצת הכוכבים הדובה הגדולה
How the West Was Won

How the West Was Won הוא אלבום הופעה משולש של להקת הרוק הבריטית לד זפלין שיצא לאור בשנת 2003 בהוצאת תקליטור ו- ףDVD. האלבום כולל את הופעות הלהקה במהלך סיור ההופעות של הלהקה בארצות הברית ב-L.A Forum וב-Long Beach Arena בשנת 1972. גיטריסט הלהקה ג'ימי פייג' סבור כי בנקודה זו הלהקה הייתה בשיא היצירתיות שלה, כפי שנכתב בהערות של האלבום.

האלבום הגיע לראש מצעד הבילבורד מיד לאחר יציאתו והיה הראשון שזכה למעמד זה מאז האלבום האחרון של הלהקה משנת 1979, "In Through the Out Door".

== רשימת השירים ==

דיסק 1
#L.A. Drone (פייג'/ ג'ונס)- 0:14 *
#Immigrant Song (פייג'/ פלנט)- 3:42 *
#Heartbreaker (פייג'/ פלנט/ ג'ונס/ בונהם)- 7:25 *
#Black Dog (פייג'/ פלנט/ ג'ונס)- 5:41 **
#Over the Hills and Far Away (פייג'/ פלנט)- 5:08 *
#Since I've Been Loving You (פייג'/ פלנט/ ג'ונס)- 8:02 *
#Stairway to Heaven (פייג'/ פלנט)- 9:38 *
#Going to California (פייג'/ פלנט)- 5:37 *
# That's the Way (פייג'/ פלנט)- 5:54 **
#Bron-Yr-Aur Stomp (פייג'/ פלנט/ ג'ונס)- 4:55 *

דיסק 2
#Dazed and Confused (פייג'/ הולמס)- 25:25 **
#Walter's Walk (פייג'/ פלנט)
#The Crung (פייג'/ פלנט/ ג'ונס/ בונהם)
#What Is and What Should Never Be (פייג'/ פלנט)- 4:41 *
#Dancing Days (פייג'/ פלנט)- 3:42 *
#Moby Dick (פייג'/ פלנט/ ג'ונס)- 19:20 **

דיסק 3
#Whole Lotta Love Medley (פייג'/ פלנט/ ג'ונס/ דיקסון/ בונהם)- 23:08 **
#Boogie Chillun (הוקר)- 3:10
#Let's Have a Party (רובינסון)- 1:56
#Hello Mary Lou (פיטניי- 2:08
#Going Down Slow (אודן)- 8:29
#Rock and Roll (פייג'/ פלנט/ ג'ונס/ בונהם)- 3:56 *
#The Ocean (פייג'/ פלנט ג'ונס/ בונהם)- 4:21 **
#Bring It On Home (פייג'/ פלנט/ דיקסון)- 9:30 **
#Bring It On Back (פייג'/ פלנט/ ג'ונס/ בונהם)

-* שירים מההופעה ב- L.A Forum

-** שירים מההופעה ב- Long Beach Arena

== קרדיטים ==
*ג'ימי פייג' - גיטרה חשמלית, גיטרה אקוסטית, מנדולינה ומפיק.
*רוברט פלאנט - שירה ומפוחית.
*ג'ון פול ג'ונס - גיטרה בס, קלידים ומנדולינה.
*ג'ון בונהם - תופים.

== קישורים חיצוניים ==

* 

קטגוריה:אלבומי הופעה מ-2003
קטגוריה:אלבומי לד זפלין
קטגוריה:אלבומי הופעה באנגלית
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת אטלנטיק רקורדס
ג'יימס שייפר

ג'יימס שייפר (באנגלית: James Christian "Munky" Shaffer, נולד ב-6 ביוני 1970 ברוזבלד קליפורניה) הוא גיטריסט אמריקני, שנודע בכינויו "מנקי". שייפר מנגן בלהקת הנו מטאל קורן.

יש המחשיבים את שייפר לאחד הגיטריסטים הטובים בעולם כיום (2009), בזכות נגינה מדויקת על גיטרת 7 מיתרים, 8 מיתרים ו-14 מיתרים.

==קישורים חיצוניים==

קטגוריה:גיטריסטים אמריקאים
קטגוריה:קורן
קטגוריה:אמני וירג'ין רקורדס
קטגוריה:אמריקאים שנולדו ב-1970
הסכם לוזאן

קריקטורה: יווני וטורקי מתווכחים לאורך הגבול בין המדינות
הסכם לוזאן היה הסכם שלום שנחתם ב-24 ביולי 1923 בלוזאן שבשווייץ, בידי האספה הלאומית הגדולה של טורקיה, יוון, בריטניה, איטליה וצרפת, יפן ורומניה והסדיר באופן סופי את גורלה של אסיה הקטנה לאחר התפרקותה של האימפריה העות'מאנית במלחמת העולם הראשונה והדיפת הכוחות הצרפתיים והיווניים משטחיה במסגרת מלחמת העצמאות של טורקיה. ההסכם ביטל את הסכם סוור מ-1920 שהטורקים התנגדו לו ואימץ את עיקריה של שביתת הנשק של מודניה מ-1922. 

הסכם לוזאן נחתם לאחר דיונים ממושכים שנמשכו בהפסקות מ-20 בנובמבר 1922. את הטורקים ייצג איסמט פשה וראש צוות המשא ומתן היווני היה אלפתריוס וניזלוס.

עיקריו של ההסכם בן 143 הסעיפים קבעו כדלקמן:
* ההסכם הכיר בעצמאותה של טורקיה. 
* הוכרה זכותם להגנה של המיעוט היווני בשטחי טורקיה ושל המיעוט המוסלמי שרובו היה טורקי בשטחי יוון. 
* ההסכם קבע חילופי אוכלוסייה בין שתי המדינות, ומתוקף הסכמה זו נעקרו כ-1.2 מיליון יוונים מבתיהם באסיה הקטנה והיגרו ליוון, וכ-600,000 טורקים עשו את הדרך בכיוון ההפוך. 
* ההסכם הכיר בזכותם של 279,988 היוונים שהתגוררו באיסטנבול וכן ב-8,200 היוונים שהתגוררו באיים האגאיים בוזג'אאדה (טנדרוס) וגקצ'אדה (אימברוס) להמשיך ולהתגורר בבתיהם. במקביל הותר לאוכלוסייה המוסלמית בתראקיה המערבית שמנתה 86,793 איש להמשיך ולהתגורר ביוון. 
* האיים בוזג'אאדה וגקצ'אדה הוכרו כאזור אוטונומי מיוחד, מעמד שבוטל על ידי טורקיה שלוש שנים לאחר מכן. 
* טורקיה הכירה בשלטונה של בריטניה בקפריסין. 
* גורלו של אזור מוסול בעיראק הועבר להכרעה בידי חבר הלאומים.
* ההסכם הגדיר את גבולות הרפובליקה הטורקית והעניק לה הכרה בין-לאומית כמדינה היורשת של האימפריה העות'מאנית.
* הוסדר מעמדם של מצרי הבוספורוס והדרדנלים כאזור מפורז, מעמד שנשמר עד שנת 1936 (כשהוסדר באמנת מונטרה).

חילופי האוכלוסייה המוסכמים בין שתי המדינות נחשבים לאחד המאפיינים יוצאי הדופן של הסכם לוזאן, ובעוד שהזיכרון הלאומי הטורקי זוכר "חילופי אוכלוסייה" (Türkiye-Yunanistan Nüfus Mübadelesi), התקבע האירוע בזכרונם של היוונים כ"אסון אסיה הקטנה" (Μικρασιατική καταστροφή) או "הקטסטרופה".

עניין הסכם לוזאן נידון בפס"ד לוטוס (1926) בבית הדין הבין-לאומי בהאג מטעם חבר הלאומים. הדיון עסק במקרה התנגשות בין אוניית דואר צרפתית וספינת פחם טורקית באזור ללא שליטה ימית טריטוריאלית. השאלה המשפטית שעלתה: האם קיימת לטורקיה סמכות שיפוט להעמיד לדין את המלחים שעל הספינה הצרפתית. בית הדין הקבוע לצדק בין-לאומי מצא כי בעוד אמנת לוזאן מפנה לעקרונות כלליים של המשפט הבין-לאומי – יש לפנות למנהג הרווח על מנת להכריע בסוגיה זו. כך נקבע, כי מאחר שאין מנהג אחר האוסר זאת, טורקיה יכולה להפעיל סמכויות שיפוט ולהעמיד לדין את המלחים הצרפתים, אשר כבר נמצאו בטורקיה.

==ראו גם==
* אמנת מונטרה

==קישורים חיצוניים==

* [http://www.lib.byu.edu/~rdh/wwi/1918p/lausanne.html נוסח הסכם לוזאן]
*
* 

== הערות שוליים ==

לוזאן
לוזאן
לוזאן
לוזאן
קטגוריה:מלחמת העצמאות של טורקיה
קטגוריה:יחסי טורקיה–יוון
קטגוריה:לוזאן
לוזאן
לוזאן
לוזאן
לוזאן
לוזאן
קטגוריה:גבול טורקיה–יוון
לוזאן
משה פרוש

משה גליקמן־פרוש (1893–1983) היה עסקן ציבור ופוליטיקאי חרדי מטעם אגודת ישראל. ממייסדי אגודת ישראל בירושלים ומראשי הציבור החרדי בעיר במשך עשרות שנים.

==ביוגרפיה==
משה פרוש נולד בירושלים בשנת 1893 לנפתלי צבי פרוש-גליקמן וליוכבד שפרה מרים לבית ריבלין. רעייתו הראשונה הייתה שפרה לבית ריבלין, ילדיהם - מנחם, ותמר ליבא מרגלא. רעייתו השנייה הייתה פייגא טויבא לבית חיימסון.

למד בתלמוד תורה וישיבת עץ חיים, לאחר נישואיו היה מזכיר אגודת ישראל בחלק מתקופת המנדט הבריטי. היה עורכו של העיתון "קול ישראל", ניהל את תלמוד תורה בני ציון, בעת מלחמת העצמאות שימש כמשקיף מטעם אגודת ישראל במועצת המושל הצבאי בירושלים.

משנת 1950 כיהן כחבר מועצת העיר ירושלים מטעם החזית הדתית המאוחדת, ולאחר מכן כסגן ראש העיר. בבחירות לכנסת השנייה ב-1951 הוצב במקום ה-41 ברשימת עם התורה - אגודת ישראל, כאשר בנו, מנחם פרוש, הוצב במקום ה-13 באותה הרשימה.

ב-1969 נקלע משה פרוש, שכיהן כממונה על תיק הרווחה בעיר, לסכסוך עם עובדים סוציאליים במחלקתו שביקשו תקציבים לעבודה עם נוער שוליים. פרוש טען שהעובדים הסוציאליים מתרועעים עם אנשי שמאל קיצוני, קומוניסטים, הומוסקסואלים וכנופיות רחוב, שאין לממנם ואף יש לפטרם. בסופו של דבר הפסיד פרוש בסכסוך, וב-23 במאי 1969 הודיע על פרישה מהחיים הפוליטיים. בנו, מנחם פרוש, החליף אותו במועצת העיר.

בנו, מנחם פרוש, היה חבר הכנסת מטעם אגודת ישראל בין הכנסת הרביעית לכנסת ה-13. בנו של מנחם, מאיר פרוש, מכהן כחבר הכנסת מטעם מפלגה זו מאז הכנסת ה-14.

על שמו שכונת גבעת משה בירושלים וכן רחובה הראשי גבעת משה.

==אילן יוחסין משפחת פרוש==

==לקריאה נוספת==
* הרב מנחם פרוש, שרשרת הדורות בתקופות הסוערות - פרקי זכרונות על הרב משה פרוש, תשס"א, שישה כרכים.
* 
<div style="direction: ltr;">
* Cases in Conflict Management: Sourcebook II: Cases in Conflict Management, Leonard David Goodstein, Bernard Lubin
Contributor Leonard David Goodstein
Published by Lawrence Erlbaum Associates, 1984
</div>

==קישורים חיצוניים==
* למשפחותם לבית אבותם, אילן יוחסין של משפחת פרוש - [http://www.shturem.net/images/news/39660_news_22112009_6388.pdf חלק א'], [https://web.archive.org/web/20131029193137/http://www.col.org.il/pics/inbox/6042749_5214154.pdf חלק ב']

קטגוריה:אנשי היישוב ילידי הארץ
קטגוריה:חרדים ישראלים
קטגוריה:בוגרי ישיבת עץ חיים
קטגוריה:חברי מועצת העיר ירושלים
קטגוריה:משפחת ריבלין
קטגוריה:משפחת פרוש
קטגוריה:פעילי אגודת ישראל
קטגוריה:אישים שעל שמם שכונות בישראל
קטגוריה:יהודים הקבורים בהר המנוחות
קטגוריה:ישראלים שנולדו ב-1893
קטגוריה:ישראלים שנפטרו ב-1983
לואי ת'רו

לואי סבסטיאן ת'רו (באנגלית: Louis Sebastian Theroux; נולד ב-20 במאי 1970) הוא דוקומנטריסט ומגיש טלוויזיה בריטי-אמריקאי.

==קורות חיים==

ת'רו נולד בסינגפור, אמו בריטית שעבדה בשרות ה-BBC ואביו הסופר האמריקאי ומחבר ספרי המסע פול ת'רו, בן דודו של השחקן ג'סטין ת'רו.
הוא למד בבית ספר העצמאי וסטמינסטר וסיים לימודים לתואר ראשון בהיסטוריה מודרנית באוניברסיטת אוקספורד

את הקריירה העיתונאית שלו החל בשבועון בסאן חוזה שבקליפורניה. את הפריצה לטלוויזיה עשה ככתב בתוכנית "TV Nation" של היוצר השערורייתי האמריקאי מייקל מור. בפינתו חקר ת'רו נושאים אזוטריים כגון תסמונת ירושלים ואת ניסיונות הקו קלוקס קלאן למתג את עצמם מחדש כלוחמי זכויות אדם של לבנים. לאחר שהתוכנית ירדה מן המסך, לקח ת'רו את הפורמט של הדוקומנטריה האזוטרית מהפינה שלו אצל מייקל מור, ופיתח אותו לסדרת תוכניות בשם "סוף שבוע פרוע עם לואי ת'רו", ב-BBC.

בשנת 2005 הוציא ספר שבו הוא חוזר לארצות הברית ומתאר את חייהם של חלק מהמשתתפים בתוכנית הראיונות שלו.

בשנת 2007 ביים סרט על הכנסייה הבפטיסטית וסטבורו, שנקרא "The Most Hated Family in America".

בין 2010 - 2011 ביים סרט על ההתנחלויות שנקרא "The Ultra Zionists" . בשנת 2022 יצא שירו "Jiggle Jiggle".

==קישורים חיצוניים==

* 

* 
* 
* 

==הערות שוליים==

קטגוריה:שדרני רדיו וטלוויזיה אמריקאים
קטגוריה:עיתונאים אנגלים
קטגוריה:BBC: אישים
קטגוריה:שדרני רדיו וטלוויזיה בריטים
קטגוריה:במאים אמריקאים
קטגוריה:במאים בריטים
קטגוריה:עיתונאים אמריקאים
קטגוריה:מנחי טלוויזיה בריטים
קטגוריה:מנחי טלוויזיה אמריקאים
קטגוריה:בוגרי אוניברסיטת אוקספורד
לואי
קטגוריה:אמריקאים שנולדו ב-1970
סילביו ברוקאן

סילביו ברוקאן (רומנית: Silviu Brucan; 18 בינואר 1916 - 14 בספטמבר 2006), פוליטיקאי, דיפלומט, סופר ופרשן פוליטי יהודי רומני.

== קורות חיים ==
סילביו ברוקאן נולד בבוקרשט, רומניה, בשם שאול ברוקנר.

בשנת 1944 מונה להיות העורך הראשי של העיתון הרומני החשוב Scînteia (הניצוץ), ביטאון המפלגה הקומוניסטית, ומתוקף מעמדו קרא לדון למוות את הפוליטיקאים הרומנים יוליו מאניו, גאורגה ברטיאנו ואחרים. אשתו, אלכסנדרה סידורוביץ', הייתה תובעת של בית הדין העממי, עם עליית הקומוניסטים לשלטון. בשנת 1955 ברוקאן מונה לשגריר רומניה בארצות הברית, ובין השנים 1959-1962 היה נציג רומניה באו"ם. בין השליחויות הדיפלומטיות היה פרופסור למדעי החברה בפקולטה לרפואה בבוקרשט.

ברוקאן היה ביחסים טובים עם גאורגה גאורגיו-דז', אך לא כך עם מי שהתגורר בשכנות אליו במשך 10 שנים - ניקולאה צ'אושסקו, אליו התייחס בבוז, ואותו חשב לבור ועם הארץ, ואף לטיפוס פרנוידי.

ברוקאן היה בין חותמי "מכתב השישה" (נכבדים קומוניסטים שיצאו נגד ניקולאה צ'אושסקו), אותו הבריח למערב באביב 1989 ועם פרוץ המהפכה הרומנית של 1989 היה בין מייסדי חזית ההצלה הלאומית. לאחר חתימתו על המכתב חויב למגורים כפוים בשכונה "דמרואיה" בבוקרשט. לאחר המהפכה הוא ניבא שידרשו עשרים שנה לרומנים כדי ליישם את הדמוקרטיה. נבואה זו הביאה לכך שכונה "הנביא מדמרואיה". משנת 1996 היה פרשן פוליטי קבוע בתוכנית "נביאי העבר" של ערוץ הטלוויזיה הרומני Pro TV.

סילביו ברוקאן חיבר מספר ספרים על הקומוניזם המזרח אירופאי.

== קישורים חיצוניים ==

* [http://www.cotidianul.ro/index.php?id=3921&art=8954&cHash=89bad959e1 "קוטידיאנול" - מאמר על סילביו ברוקאן] ברומנית.

קטגוריה:פוליטיקאים יהודים רומנים
קטגוריה:קומוניסטים רומנים
קטגוריה:סגל אוניברסיטת בוקרשט
קטגוריה:פרשנים פוליטיים יהודים
קטגוריה:שגרירי רומניה בארצות הברית
קטגוריה:שגרירי רומניה באו"ם
קטגוריה:רומנים שנולדו ב-1916
קטגוריה:רומנים שנפטרו ב-2006
פאנאתנאיה

נשים בתהלוכת הפאנאתנאיה באפריז הפרתנון
הפאנאתנאיה (ביוונית: Παναθήναια, בלטינית: Panathenaica) היה הפסטיבל העתיק והחשוב ביותר באתונה העתיקה ואחד החגים החשובים ביותר ביוון כולה. הוא היה החג שבו הפגינה אתונה, ומאוחר יותר האימפריה האתונאית, את עוצמתה מול יוון כולה. 

הפסטיבל התקיים כל שנה בחודש הראשון של השנה האטית אשר נקרא הקטומאיון (Ἑκατομβαιών). אחת לארבע שנים הפסטיבל נחוג בצורה מפוארת יותר ונקרא הפאנאתנאיה הגדולה.

הפסטיבל נחוג בין ה-24 ל-29 בחודש הקטומביון (יוני-יולי). הוא נוסד לפי המסורת, על ידי ארכתאוס (Erechtheus), מלכה הקדום של אתונה, כחגיגות דתיות מלוות במרוץ מרכבות ותחרויות רכיבה, לכבודה של האלה אתנה פוליאס מגינת העיר. לפי פלוטרכוס, תסאוס שינה את שם הפסטיבל מאתנאיה לפאנאתנאיה, לאחר שאיחד את אתונה והיישובים סביב לה לפוליס אחת, וקבע את הפסטיבל כחג משותף לכולם.

הפסטיבל עבר שינוי משמעותי בתקופת שלטונו של פייסיסטראטוס (566 לפנה"ס). למרוץ המרכבות ותחרויות הרכיבה התווספו תחרויות ספורט - המשחקים הפאן-אתנאיים, כנראה בגלל רצונו של פיסיסטרטוס לייצר מקבילה איונית שתתחרה במשחקים האולימפיים הדורים.<br />
הפאנאתנאיה במתכונתה הישנה נחגגה מדי שנה כפאנאתנאיה הקטנה והמקומית, ואחת לארבע שנים נחוגה הפאנאתנאיה הגדולה - ברוב עם והדר.

פריקלס הוסיף לפאנאתנאיה תחרויות מוזיקה והקים את האודיאון - מבנה קונצרטים, במיוחד למטרה זו. מתקופתו ואילך, כללו התחרויות בפאנאתנאיה תחרויות מוזיקה, תחרויות ספורט ותחרויות רכיבה לסוגיהן (שלא היו במשחקים האולימפיים). המנצח בתחרויות המוזיקה במקום הראשון זכה בכתר מזהב, והמנצחים בתחרויות הספורט עוטרו בזרים מעלי זית מהעצים המקודשים באתונה וכדי שמן מאותם עצים. כדים רבים כאלה נמצאו בחפירות, על צידם האחד תמונת אתנה ובצידם השני תמונת הספורט שבו זכו בפרס.

הטקס הדתי נחגג בפאר רב. האימפריה האתונאית כולה תרמה את חלקה לקורבן הגדול - הֶקָטוֹמְבֶּה (hekatómbē) קורבן מסורתי בטקס דתי חגיגי במיוחד, שבו זובחים לאלים 100 בני בקר. כל מושבה וכל עיר חסות שלחה משלחת ובהמות לקורבן. ביום הגדול של המשתה (ה-28 להקטומביון), התקיימה תהלוכה גדולה ובה השתתפו הכוהנים ועוזריהם, פרשים, נציגים מכל רחבי האימפריה, ותושבים מאתיקה כולה לרבות נשים (חריג בנוף האירועים הציבוריים ביוון העתיקה).<br />
בתהלוכה נישא הפֶּפְּלוֹס (peplos), גלימת השרד החדשה של האלה, הגלימה המפוארת הייתה בצבע הזעפרן (כתום זהוב), והייתה מעוטרת בריקמת יד המתארת תמונות מהקרב בין האלים לענקים, בהשתתפות אתנה. היא נישאה על מתקן דמוי מפרש מתוח ברחובות העיר, אל מקדש הפרתנון באקרופוליס. הטקס הסתיים בהגשת הגלימה והקרבת הקורבן הגדול. 

בפרתנון, מקדשה של אתנה, אשר נבנה מחדש בתקופת פריקלס אחרי שנהרס על ידי הפרסים, הוצגה באפריז הפנימי, תמונה מרהיבה וצבעונית של תהלוכת הפאנאתנאיה ומשתתפיה השונים - תהלוכת החגיגה לאחר הניצחון של אתונה מנהיגת האימפריה היוונית החדשה.

== לקריאה נוספת ==
* אריסטו, "מדינת האתונאים"

== הערות שוליים ==

קטגוריה:יוון העתיקה: חגים ומועדים
צפרדע (סוג)

Pelophylax saharicus
צפרדע (שם מדעי: Pelophylax) היא סוג במשפחת הצפרדעיים אשר בסדרת חסרי הזנב. בין המינים הידועים בסוג נמצאים צפרדע הנחלים (Pelophylax ridibundus) וצפרדע הבריכה (Pelophylax lessonae). מינים מסוג זה נפוצים על פני כל היבשות, למעט אנטארקטיקה.

הצפרדעים מסוג צפרדע מאופיינות במותניים צרות ובעור חלק. הן מנתרות מצוינות, הודות לרגליהן הארוכות והרזות. בין אצבעות רגליהן האחוריות קיימים קרומי שחייה מאפשרים תנועה קלה וזריזה בסביבה מימית. הן בעלות שיניים, העוזרות להן להחזיק בטרף חלק. המינים בסוג זה חיים בעיקר במים, ולכן גם תזונתם מורכבת מחרקים, ביצי-דגים, דגים ודו-חיים אחרים. מרבית המינים בסוג זה מזדווגים בעונת האביב, כאשר הזכר משמיע קולות ייחודיים. הנקבות מטילות את הביצים בגושים, כאשר בכל הטלה מוטלות כ-20,000 ביצים לערך. 

==מינים==
{|
|
* צפרדע הנחלים (Pelophylax bedriagae)
* Pelophylax caralitanus
* Pelophylax cerigensis
* Pelophylax chosenicus
* Pelophylax cretensis
* Pelophylax cypriensis
* Pelophylax demarchii
* Pelophylax epeiroticus
* Pelophylax fukienensis
* Pelophylax hubeiensis
* Pelophylax kurtmuelleri
* צפרדע הבריכה (Pelophylax lessonae)
|
* Pelophylax nigromaculatus
* Pelophylax perezi
* Pelophylax plancyi
* Pelophylax porosus
* צפרדע רידיבונדוס (Pelophylax ridibundus)
* Pelophylax saharicus
* Pelophylax shqipericus
* Pelophylax tenggerensis
* Pelophylax terentievi
* Pelophylax gibbosa
* Pelophylax ranaeformis
|
|}

==קישורים חיצוניים==

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:צפרדעיים
פרשת קובלנץ

פרשת קובלנץ היא השם שניתן לשערורייה שעוררו מספר שחקני נבחרת הנוער בכדורגל, בעת ששהו במחנה אימונים שנערך בעיר קובלנץ אשר בגרמניה, ב-1984.

ראשית הפרשה בהיעלמותה של קופת צדקה (או קופה לטיפים, לפי גרסה אחרת) בצורת בקבוק מחדר האוכל של המלון המקומי, העלמות שהתגלתה מספר שעות לפני יציאת סגל הנבחרת בדרכם חזרה לישראל. לאחר בירור קצר החזירו שחקני הנבחרת את הכסף הגנוב, 150 מארק גרמני. מנהלי הנבחרת עשו מאמץ להעלים את הפרשה, אולם היא נחשפה בכל זאת בכלי התקשורת שבועיים לאחר מכן.

שני שחקני הנבחרת אשר הודו בגנבה, מאיר חנוכה ואשר ששון, חשפו בתוך כך גם את מעשי חבריהם למשלחת, שכללו גנבת ציוד מחנויות ספורט, הימורים במשחקי קלפים ואף אירוח צעירה במשך יומיים באחד מחדרי המלון.

השחקנים המעורבים בפרשה נענשו בחומרה: חנוכה, ששון, חי קרייס, שמואל שמואל ועופר דגמי הורחקו לצמיתות מנבחרות ישראל ולמספר חודשים מקבוצותיהם; הקפטן קובי בלדב, מאיר קדוש ושחר בראל הורחקו לשנה; אלון נתן, לביא קוזניצקי וליאור רוזנטל הורחקו על תנאי לשנה. בעקבות הרחקתו מהנבחרת לצמיתות וממשחקי הליגה ל-6 חודשים, עקר מאיר חנוכה לדנמרק, שם התדרדר לשימוש בסמים. לאחר מספר שנים שב לישראל ופנה לגמילה.

מאמן נבחרת הנוער, דרור קשטן, הודח מתפקידו בגלל הפרשה.

==קישורים חיצוניים==
*
* גידי ליפקין, [http://www.tam.co.il/11_4_2003/sport1.htm "הבאנו קשטן עליכם"], עיתון תל אביב
* 

== הערות שוליים ==

קטגוריה:נבחרת ישראל בכדורגל
קובלנץ, פרשת
קטגוריה:מעשי פשע
קטגוריה:1984 בישראל: כדורגל
פיג'ו 406

פיג'ו 406 (בצרפתית: Peugeot 406) היא מכונית משפחתית גדולה מתוצרת יצרן הרכב הצרפתי פיג'ו, שיוצרה משנת 1995 ועד 2003.

הרכב יוצר בדגמים: סדאן (4 דלתות), סטיישן (5 דלתות) ודגם שתי דלתות קופה שעוצב בסדנה האיטלקית פינינפארינה. דגם ה-405 קדם ל-406, ובסוף הייצור ב-2004, הדגם הוחלף על ידי ה-407. ה-406 מבוסס על המרכב של סיטרואן קסנטיה שהוצג שנתיים קודם, אך ללא המערכת ההידרופנאומטית המתוחכמת, ובעל עיצוב שונה וארבע דלתות לעומת חמש בקסנטיה. מעל 1.5 מיליון כלי רכב מדגם זה נמכרו ברחבי העולם.

בשוק הרכב האירופי הדגמים בעלי מנועי הדיזל היו מאוד פופולריים, וה-406 היה לאחד הדגמים הנמכרים ביותר בקטגוריה זאת. בשוק הישראלי גרסת הדיזל הייתה פחות פופולרית. בשנים הראשונות נאסר לייבא רכב פרטי עם מנוע דיזל, וכן שילוב של מנוע דיזל עם תיבה אוטומטית (AL4) הוצע רק ב-2001.

בסך הכול יוצרו 1,667,364 יחידות מדגם זה.

==דגמים==
*SL - דגם ברמת גימור בסיסית.
*SR - ברמת גימור הכוללת אבזור עשיר.
*ST - דגם כולל אבזור חשמלי מקובל, חישוקי סגסוגת, ABS וכריות אוויר.
*SV - רמת גימור מפוארת עם אופציה לריפודי עור.

==מנועים==
ה-406 סופקה עם מגוון רחב של מנועים, מנועים שנמצאים בכמה מאחיותיה לבית
פיג'ו-סיטרואן.

==== מנועי בנזין ====
פיג'ו 406 מאחור
פיג'ו 406 - [[ניידת משטרה]]
פיג'ו 406 - [[ניידת משטרה]]
* 1.6 4 צילינדרים בטור - 90 כ"ס
* 1.8 ליטר 4 צילינדרים בטור - 110 כ"ס
* 2.0 ליטר 4 צילינדרים בטור - 136 כ"ס
* 2.0 ליטר מוגדש טורבו, 4 צילינדרים בטור - 150 כ"ס
* 2.2 ליטר 4 צילינדרים בטור - 150 כ"ס
* 3.0 ליטר ES9 V6 - 190 bhp and 210 כ"ס

==== מנועי דיזל ====
* 1.9 L דיזל I4 -
* 1.9 ליטר טורבו דיזל I4 - 92 כ"ס
* 2.0 ליטר דיזל HDi I4 - 90 bhp and 110 כ"ס
* 2.1 ליטר turbodiesel I4 - 110 כ"ס
* 2.2 ליטר דיזל HDi I4 - 135 כ"ס

==הופעות בסרטים==
ה-406 כיכבה בסדרת סרטי הקולנוע הצרפתית "טקסי" (TAXI) בשלושת הסרטים הראשונים ובסרט הרביעי בסדרה הופיעה מחליפתה, ה-407.
ה-406 הופיעה גם במרדף בסוף הסרט רונין מ-1998.

==קישורים חיצוניים==
.
* [http://www.peugeot.com/ Peugeot's offical website with pictures of concept cars. Website is in French.]
* [http://www.peugeot406coupe.com/ Peugeot 406 Coupé Club Website]
* [https://web.archive.org/web/20081219035057/http://www.406coupe.info/ Enthusiast website about the 406 Coupé with the history and specs of the various models]
* [https://web.archive.org/web/20081212230947/http://peugeot406coupe.no.sapo.pt/ Online resource about the Pininfarina Peugeot 406 Coupe]

406
קטגוריה:מכוניות משפחתיות גדולות
קטגוריה:מכוניות קופה
קטגוריה:מכוניות סטיישן
קטגוריה:דגמי מכוניות שהושקו ב-1995
קטגוריה:מכוניות צרפתיות
קטגוריה:כלי רכב המורכבים בבריטניה
קטגוריה:כלי רכב המורכבים באיטליה
קטגוריה:כלי רכב המורכבים במצרים
קטגוריה:כלי רכב המורכבים באיראן
קטגוריה:מכוניות סדאן
דגל הרפובליקה הטורקית של צפון קפריסין

דגל הרפובליקה הטורקית של צפון קפריסין אומץ ב-7 במרץ 1984. הדגל מהווה למעשה היפוך צבעיו של דגל טורקיה - סהר וכוכב אדומים על רקע לבן, בתוספת שני פסים אדומים מאוזנים בראשו ובתחתיתו.

==ראו גם==

* סמל הרפובליקה הטורקית של צפון קפריסין

== קישורים חיצוניים ==

* 

קטגוריה:קפריסין הצפונית: סמלים לאומיים
קפריסין הצפונית
קפריסין הצפונית
קפריסין הצפונית
הרפובליקה הטו
Korn (אלבום)

קורן (Korn) הוא האלבום הראשון של הלהקה קורן. הוא נחשב לאלבום הנו מטאל הראשון בהיסטוריה.
עד היום האלבום נמכר בכ-6 מיליון עותקים בכל העולם, מתוכם כ-2,700,000 בארצות הברית.
האלבום, ביחד עם האלבום "Follow the Leader", נחשב לאבן הפינה של הנו מטאל. הוא השפיע על יצירתם של להקות רבות כמו סטטיק איקס, לימפ ביזקיט, לינקין פארק, קואל צ'מבר, משין הד, אדאמה, אוונסנס ועוד.

מבחינה מוזיקלית, סגנון האלבום הוא שילוב של הבי מטאל עם נגיעות של היפ הופ, Pאנק ו-Fאנק. אמנם סגנונות אלה הועתקו מלהקות אחרות, אך האלבום כולל גם אלמנטים ייחודיים לקורן, כמו שירת הסקאט המהירה (למשל בשיר "Ball Tongue") ושימוש בחמת חלילים (למשל בשיר "Shoots and Ladders") שהפכו סמליים ללהקה.

רוב מילות השירים נכתבו על ידי ג'ונתן דייוויס ומבוססות על חייו. הבולטים מביניהם הם השירים "Faget", שנכתב על חוויותיו של דייוויס מבית הספר, ו-"Daddy", שנכתב על הטרדה מינית לה היה קורבן מידי שכן או קרוב משפחה (ולא אביו, כפי ששוגים לחשוב).

== רשימת השירים ==
# Blind – 4:19
# Ball Tongue – 4:29 
# Need To – 4:01 
# Clown – 4:37 
# Divine – 2:51 
# Faget – 5:49 
# Shoots and Ladders – 5:22 
# Predictable – 4:32 
# Fake – 4:51 
# Lies – 3:22 
# Helmet in the Bush – 4:02 
# Daddy – 17:31 

* השיר Daddy מסתיים לאחר 9:30 דקות. לאחר חמש דקות של דממה, בנקודה 14:04, מתחיל דיאלוג בין גבר לאישה המתווכחים על מנוע של מכונית. לפי השמועה הדיאלוג נמצא בתוך קלטת, שאותה מצא המפיק רוס רובינסון, באולפן ההקלטות שבו הקליטו את האלבום הראשון. חברי הלהקה חשבו שמחובתם להכניסו לאלבום כשיר חבוי.

==קישורים חיצוניים==

קטגוריה:אלבומי קורן
הצבים

הצבים (באנגלית: The Turtles) הייתה להקת רוק אמריקאית מהעיר לוס אנג'לס שפעלה בשנות ה-60 של המאה ה-20.

== היסטוריה ==
הלהקה הוקמה בשנת 1961 על ידי מארק וולמן והווארד קאילן ששמו המקורי היה הווארד קפלן. בהתחלה הם קראו לעצמם The Nightriders ולאחר מכן The Crossfires ותחת השם הזה הקליטו ב-1963 שלושה סינגלים שלא נכנסו למצעד. בשנת 1965 הם שינו את שמם ללהקת הצבים ובתחילת דרכם התרכזו בעיקר בלהיטי פולק רוק. הלהיט הראשון שלהם, It Ain’t Me Babe של בוב דילן, הגיע למקום השמיני במצעד האמריקאי ושני הלהיטים הבאים היו של פי. אף. סלואן וזכו להצלחה בינונית בלבד. באלבום הראשון שלהם הקליטו הצבים להיט נוסף של פי. אף. סלואן Eve Of Destruction שהפך ללהיט ענק בביצוע של בארי מקגווייר . שנת 1966 הייתה לא מוצלחת מבחינת הלהקה, שהחליפה סגנון בשנת 1967. בתחילת השנה הם הקליטו שיר של בונר וגורדון מלהקת הקוסמים. הלהיט Happy Together כבש את פסגת המצעד האמריקאי והפך אותם ללהקה מפורסמת. She’d Rather Be With Me, הלהיט הקצבי שבא בעקבותיו הגיע למקום השלישי בארצות הברית והצליח מאוד גם במצעד הבריטי. בשנת 1968 החלו וולמן וקאילן לנגן מוזיקה ניסיונית וחברת התקליטים החלה לרטון. והתוצאה - הלהיט Elinore שהגיע למקום השישי ואחריו שיר ישן של להקת הבירדס עוד לפני שהתפרסמו - You showed me שגם הוא הגיע למקום השישי. המשך דרכה של הלהקה היה בסימן ירידה. בשנת 1969 הפיק להם ריי דייוויס מהקינקס את האלבום Turtle soup שבקושי הצליח. בשנת 1970, לאחר שסירבו להשלים לחברת התקליטים את האלבום Shell Shock בהפקת ג'רי יסטר, הצבים התפרקו (האלבום הלא גמור יצא ב-1984 ונכשל). וולמן וקאילן הצטרפו ללהקת The Mothers Of Invention של פרנק זאפה, והחל מ-1972 הופיעו כצמד Flo and Eddie.

בשנת 1992 השיר Elinore זכה לגרסה עברית בביצועה של להקת אור כשדים. את המילים לגרסה העברית, אלימור, כתב סולן הלהקה, רונן בן-טל והוא מופיע באלבום הלהקה אחד מול אחד.

==דיסקוגרפיה==
===אלבומים===
* 1963 – Out of Control – (יצא בזמן שהלהקה נקראה The Crossfires. שיר הנושא של אלבום זה נכלל בפסקול הסרט פוקס פייר משנת 1996).
* 1965 - It Ain’t Me Babe
* 1966 - You Baby
* 1967 - Happy Together
* 1968 - The Turtles Present the Battle of the Bands
* 1969 - Turtle Soup
* 1969 – Wooden Head

===להיטי הלהקה===
*It ain’t me babe #8US 09/65
*Let me be #29US 11/65
*You baby #20US 03/66
*Grim reaper of love #81US 06/66
*Outside chance 09/66
*Can I get to know you better #89US 11/66
*Happy together #1US #12UK 03/67
*She’d rather be with me #3US #4UK 06/67
*You know what I mean #12US 09/67
*She’s my girl #14US 12/67
*Sound asleep #57US 03/68
*The story of rock and roll #48US 07/68
*Elinore / Surfer Dan #6US #7UK 11/68
*You showed me #6US 03/69
*You don’t have to walk in the rain #51US 07/69
*Love in the city #91US 10/69
*Lady-O #78US 12/69
*Who would ever think that I Would Marry Margaret 02/70
*Is it any wonder 04/70
*Eve of destruction #100US 06/70
*Me about you 09/70

==קישורים חיצוניים==

* 

* 

קטגוריה:להקות רוק אמריקאיות
קטגוריה:להקות רוק פסיכדלי
קטגוריה:להקות שהוקמו בשנת 1965
שורשי העשב

The Grass Roots, 1970
שורשי העשב (באנגלית: The Grass Roots) הייתה להקת רוק אמריקאית שמקורה בלוס אנג'לס ופעלה בשנות ה-60 וה-70 של המאה ה-20.

הלהקה הוקמה ב-1965 על ידי מחברי הלהיטים פי. אף. סלואן וסטיב ברי שביקשו לשיר שירי פולק רוק אך מבלי להזדהות בשמותיהם. הלהיט הראשון שהשניים הקליטו היה Where Were You When I Needed You שהושמע ברדיו בלוס אנג'לס. כתוצאה מההשמעות התחיל ביקוש ללהקה, אך למעשה היא לא הייתה קיימת. לכן סלואן ניסה לגייס חברים נוספים שירכיבו את "שורשי העשב". הוא מצא בסן פרנסיסקו את להקת The Bedouins. איתם הקליטו סלואן וברי, תחת השם "שורשי העשב", את השיר Mr. Jones (Ballad of a thin man) של בוב דילן. השיר לא נחל הצלחה. סלואן וברי פרקו את האיחוד וחזרו ללוס אנג'לס. 

במהלך שנת 1966 שורשי העשב למעשה לא התקיימה. לקראת סוף השנה הגיע לחברת התקליטים דמו של להקת The 13th Floor מלוס אנג'לס שכללה את וורן אנטנר, קריד בראטון, רוב גריל וריק קונס. חברי הלהקה גויסו והפכו להיות שורשי העשב. הלהיט הראשון שהקליטו, היה להיט איטלקי של להקה אנגלית בשם "הרוקס" - Let’s live for today שהגיע לעשרת הגדולים במצעד האמריקאי. לאחר שני להיטים מלודיים שזכו להצלחה בינונית, הקליטו שורשי העשב להיט רוק אוריינטלי בשם Feelings שלא הצליח. פי. אף. סלואן פירק את השותפות עם סטיב ברי ועזב לניו יורק. שורשי העשב בהפקת סטיב ברי חזרו לסגנון המוכר עם הלהיט המצליח ביותר שלהם Midnight confessions שהגיע למקום החמישי. בשנים הבאות המשיכו חברי הלהקה להוציא סינגלים שמדי פעם הגיעו לעשרים הגדולים, אבל החל משנת 1972 דעכו ובשנת 1975 התפרקו.

==אלבומי הלהקה==
<div style="direction: ltr;">
*Where were you when I needed you 07/66
*Let’s live for today #75US 09/67
*Feelings 04/68
*Lovin’ things #738US 04/69
*Leaving it all behind #36US 01/70
*Temptation eyes 04/71
*Move along #86US 07/72
*Grass Roots 09/75
</div>

==להיטי הלהקה==
<div style="direction: ltr;">
*Mr. Jones (Ballad of a thin man) 10/65
*Where were you when I needed you #28US 07/66
*Only when you’re lonely #96US 09/66
*Let’s live for today #8US 07/67
*Things I should have said #23US 09/67
*Wake up, wake up #68US 11/67
*A melody for you 01/68
*Feelings 03/68
*Midnight confessions #5US 11/68
*Bella Linda #28US 01/69
*Lovin’ things #49US 03/69
*The river is wide #31US 05/69
*Wait a million years #15US 09/69
*Heaven knows #24US 11/69
*Walking through the country #44US 03/70
*Baby hold on #35US 06/70
*Come on and say it #61US 10/70
*Temptation eyes #15US 04/71
*Sooner or later #9US 07/71
*Two divided by love #15US 11/71
*Glory bound #34US 03/72
*The runaway #39US 07/72
*Anyway the wind blows 11/72
*Love is what you make it #55US 03/73
*Look but don’t touch 07/73
*We can’t dance to your music #10/73
*Mamacita #71US 09/75
</div>

==קישורים חיצוניים==
* 

קטגוריה:להקות רוק אמריקאיות
פרויקט הג'יבריש

פרויקט הג'יבריש, אלבום הבכורה של חיים צינוביץ', הוא אלבום הופעה ישראלי, ומכיל שירים אתניים בשפת הג'יבריש, בשילוב עם מוזיקת רוק.

האלבום יצא לאור בעקבות מופע ג'יבריש מוצלח שבוצע בפסטיבל ערד בשנת 1992. האלבום נוצר, לדברי צינוביץ', "בשלב שהכאב היה גדול מהמילה הידועה, המוכרת". אורך האלבום הוא ארוך מהרגיל (75:23) כפי שמוסבר בגב האלבום: "השירים הובאו במתכונתם הארוכה מאחר שהיה לנו הרבה מה להגיד..."

האלבום הוצא מחדש בשנת 2006.

== רשימת השירים ==
#נדידת העמים הגדולה (6:51)
#מידבריות סהונקרי (5:25)
#האינקוויזיטור האחרון (6:03)
#פוליצי זינזוני (3:23)
#סוניה (משחק ל - 3 כבשים וחבל) (4:53)
#הסיפור על אניה (2:19)
#אניה (האחות העצובה של סוניה) (5:53)
#יתירה (7:02)
#צ'וקיה (7:17)
#לאהוב אותך בג'יבריש (4:14)
#ורק הים לבדו (6:23)
#יא צין צין (4:27)
#גנטה ביאלו (6:28)
#למה ג'יבריש? (4:28)

== קרדיטים ==
* כל המילים והלחנים: חיים צינוביץ', להוציא שירים 1,4,5 שהולחנו על ידי חיים צינוביץ' ואלן קנטרל.
* חיים צינוביץ' - שירה, גיטרה אקוסטית, שרשראות, טמבורין, עיבודים והפקה מוזיקלית.
* אבשלום כספי - קלידים ושירה, עיבוד נוסף.
* אודי הניס - גיטרה חשמלית ושירה, עיבוד נוסף.
* אלן קנטרל - גיטרה בס ושירה.
* גלן סמיט - תופים.
* אמין אלייב (משפחת אלייב) - נאורה ושירה.
* אריאל אלייב (משפחת אלייב) - אקורדיאון, דרבוקה ושירה.
* אלו אלייב (משפחת אלייב) - דויירה ושירה.
* רע ברנס - טימפני.

קטגוריה:אלבומי בכורה מ-1993
קטגוריה:ג'יבריש
קטגוריה:אלבומי חיים צינוביץ'
קטגוריה:אלבומי חברת הליקון
רחוב בנק 40

רחוב בנק 40, רציפי הרון.
רחוב בנק 40 (באנגלית: 40 Bank Street) הוא גורד שחקים המצוי ברציפי הרון באזור הדוקלנדס של רובע טאוור המלטס בלונדון שבאנגליה.
גובהו של המבנה 153 מטרים, ובו 33 קומות. המבנה הושלם בשנת 2003 וכיום נמצא בשימוש משרד עורכי הדין סקאדן, ארפס, סלייט, מיג'ר ופלום (Skadden, Arps, Slate, Meagher & Flom), אחד ממשרדי עורכי הדין הגדולים בעולם.

המבנה תוכנן על ידי משרדו של האדריכל הבריטי סזאר פלי.

==ראו גם==
* קנרי וורף
* גורדי שחקים בלונדון

==קישורים חיצוניים==

* [http://www.emporis.com/en/wm/bu/?id=100081 תיאור המבנה באתר emporis.com]

קטגוריה:לונדון: גורדי שחקים
קטגוריה:טאוור האמלטס